CELEX: 32020R2211
Language: fi
Date: 2020-12-22 00:00:00
Title: Komission täytäntöönpanoasetus (EU) 2020/2211, annettu 22 päivänä joulukuuta 2020, täytäntöönpanoasetuksen (EU) 2019/2072 liitteen VI muuttamisesta Yhdistyneen kuningaskunnan osalta

28.12.2020   
               
               
                  FI
               
               
                  Euroopan unionin virallinen lehti
               
               
                  L 438/41
               
            
         KOMISSION TÄYTÄNTÖÖNPANOASETUS (EU) 2020/2211,
         annettu 22 päivänä joulukuuta 2020,
         täytäntöönpanoasetuksen (EU) 2019/2072 liitteen VI muuttamisesta Yhdistyneen kuningaskunnan osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 40 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2019/2072 (2) vahvistetaan kasvintuhoojien vastaiset suojatoimenpiteet, joita sovelletaan unionin alueella.
                  
               
                     (2)
                  
                  
                     Unionin oikeutta, mukaan lukien täytäntöönpanoasetus (EU) 2019/2072, sovelletaan Yhdistyneeseen kuningaskuntaan ja Yhdistyneessä kuningaskunnassa 31 päivänä joulukuuta 2020 päättyvän siirtymäkauden ajan Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti sen 126 artiklan ja 127 artiklan 1 kohdan mukaisesti.
                  
               
                     (3)
                  
                  
                     Täytäntöönpanoasetuksen (EU) 2019/2072 mukaisesti suvun Solanum L. lajien ja niiden hybridien mukuloita, lukuun ottamatta kyseisen asetuksen liitteessä VI olevassa 15 ja 16 kohdassa tarkoitettuja mukuloita, jäljempänä ’asianomaiset kasvit’, saa tuoda unioniin sellaisista kolmansista maista, jotka luetellaan kyseisen liitteen 17 kohdan neljännessä sarakkeessa.
                  
               
                     (4)
                  
                  
                     Erosopimuksessa määrätyn siirtymäkauden päättymistä silmällä pitäen Yhdistynyt kuningaskunta on pyytänyt komissiota tunnustamaan Yhdistyneen kuningaskunnan vapaaksi kyseisestä tuhoojasta 1 päivästä tammikuuta 2021 alkaen.
                  
               
                     (5)
                  
                  
                     Neuvoston direktiivissä 93/85/ETY (3) vahvistetaan toimenpiteet, joita jäsenvaltioissa on toteutettava muun muassa Clavibacter sepedonicus (Spieckermann & Kottho) Nouioui et al. -kasvintuhoojaa vastaan, joka on yksi perunan vaalean rengasmädän aiheuttajista.
                  
               
                     (6)
                  
                  
                     Yhdistynyt kuningaskunta on suorittanut vuosittain tutkimukset direktiivin 93/85/ETY 2 artiklan mukaisesti, ja niiden tulokset osoittavat, että sen alue on ollut vapaa mainitusta tuhoojasta kolmen viime vuoden ajan. Tutkimusten tulokset on ilmoitettu komissiolle ja muille jäsenvaltioille vuonna 2020.
                  
               
                     (7)
                  
                  
                     Kyseistä tuhoojaa ei ole myöskään löydetty, kun asianomaisia kasveja on siirretty Yhdistyneessä kuningaskunnassa tai kyseisestä maasta unioniin.
                  
               
                     (8)
                  
                  
                     Yhdistynyt kuningaskunta on ilmoittanut komissiolle, että lainsäädäntö, jolla se saattoi direktiivin 93/85/ETY osaksi kansallista lainsäädäntöään, ei muutu ja että sen soveltamista jatketaan 1 päivän tammikuuta 2021 jälkeen.
                  
               
                     (9)
                  
                  
                     Sen vuoksi Yhdistynyt kuningaskunta olisi sisällytettävä täytäntöönpanoasetuksen (EU) 2019/2072 liitteessä VI olevan 17 kohdan neljänteen sarakkeeseen, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti.
                  
               
                     (10)
                  
                  
                     Sen varmistamiseksi, että Yhdistynyt kuningaskunta pysyy vapaana mainitusta tuhoojasta, sen olisi toimitettava komissiolle joka vuosi 28 päivään helmikuuta mennessä tutkimustulokset, jotka osoittavat, että Clavibacter sepedonicus (Spieckermann & Kottho) Nouioui et al. -kasvintuhoojaa ei ole esiintynyt sen alueella edellisen vuoden aikana.
                  
               
                     (11)
                  
                  
                     Sen vuoksi täytäntöönpanoasetusta (EU) 2019/2072 olisi muutettava.
                  
               
                     (12)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä asetusta olisi sovellettava 1 päivästä tammikuuta 2021.
                  
               
                     (13)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2019/2072 liite VI tämän asetuksen liitteen mukaisesti.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
         
            (3)  Neuvoston direktiivi 93/85/ETY, annettu 4 päivänä lokakuuta 1993, perunan vaalean rengasmädän torjunnasta (EYVL L 259, 18.10.1993, s. 1).
      
      
         
            LIITE
            Korvataan täytäntöönpanoasetuksen (EU) 2019/2072 liitteessä VI olevan 17 kohdan neljännessä sarakkeessa oleva teksti seuraavasti:
            ”Kolmannet maat, lukuun ottamatta seuraavia:
            
                        a)
                     
                     
                        Algeria, Egypti, Israel, Libya, Marokko, Syyria, Sveitsi, Tunisia ja Turkki,
                        tai
                     
                  
                        b)
                     
                     
                        maat, jotka täyttävät seuraavat edellytykset:
                        
                                    i)
                                 
                                 
                                    ne ovat jokin seuraavista:
                                    Albania, Andorra, Armenia, Azerbaidžan, Bosnia ja Hertsegovina, Färsaaret, Georgia, Islanti, Kanariansaaret, Liechtenstein, Moldova, Monaco, Montenegro, Norja, Pohjois-Makedonia, San Marino, Serbia, Ukraina, Valko-Venäjä ja Venäjä (ainoastaan seuraavat osat: keskinen federaatiopiiri (Tsentralnyi federalny okrug), luoteinen federaatiopiiri (Severo-Zapadnyi federalnyi okrug), eteläinen federaatiopiiri (Južnyi federalnyi okrug), Pohjois-Kaukasian federaatiopiiri (Severo-Kavkazski federalnyi okrug) ja Volgan federaatiopiiri (Privolžski federalnyi okrug)), ja
                                 
                              
                                    ii)
                                 
                                 
                                    ne täyttävät yhden seuraavista edellytyksistä:
                                    
                                                —
                                             
                                             
                                                ne on asetuksen (EU) 2016/2031 107 artiklassa tarkoitetun menettelyn mukaisesti tunnustettu vapaiksi Clavibacter sepedonicus (Spieckermann & Kottho) Nouioui et al. -kasvintuhoojasta, tai
                                             
                                          
                                                —
                                             
                                             
                                                niiden lainsäädäntö, joka koskee Clavibacter sepedonicus (Spieckermann and Kottho) Nouioui et al. -kasvintuhoojalta suojautumista, on hyväksytty unionin sääntöjä vastaavaksi asetuksen (EU) 2016/2031 107 artiklassa tarkoitetun menettelyn mukaisesti,
                                             
                                          
                              tai
                     
                  
                        c)
                     
                     
                        Yhdistynyt kuningaskunta (*1), jos seuraava edellytys täyttyy: Yhdistyneen kuningaskunnan on toimitettava komissiolle joka vuosi 28 päivään helmikuuta mennessä tutkimustulokset, jotka osoittavat, että Clavibacter sepedonicus (Spieckermann & Kottho) Nouioui et al. -kasvintuhoojaa ei ole esiintynyt sen alueella edellisen vuoden aikana.
                     
                  
               (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti tässä liitteessä olevilla viittauksilla Yhdistyneeseen kuningaskuntaan ei tarkoiteta Pohjois-Irlantia.””